ओह् इनें सोचें च पेदा हा जे ओह्‌दी नजर सिड़का पर टुरदे त्रौं-जनें पर पेई जेह्‌ड़े कुसै गल्ल पर गड़ाकें मारी-मारी टुरी जा करदे हे। इन्दा हासा ओह्‌दे कालजे च तीरें साई जाई लग्गा। औह्‌दा जी बड़ा काह्‌ला पेई गेआ। ओह्‌दा मन कीता जे हूनै सिडका पर जाइयै जोरें-जोरें नारे ला-“मेरा दोश के ऐ ?” मिगी बी पास देओ ? मिगी बी नौकरी देओ ? मिगी दौं बर्हे होई गेदे न एम.ए.पास कीते दे। जेकर लाला होरें मिस्त्री मुहम्मद दे बब्बा दा केस दबाइयै ओह्‌दे कोला बगार लेई ओह्‌दा बदला मेरे कोला की लैंदे ओ ? लाला होर जेकर मेरे बब्ब न तां एह्‌दे च मेरा के दोश ऐ ? मिगी उन्दे ने कोई हमदर्दी नेईं। मीगी उन्दे ने नफरत ऐ।